Rahmad Darmawan

Rahmad Darmawan punika kalebet salah setunggaling pelatih bal ingkang dadod pelatih lokal paling suksés. Kanthi wekdal kirang langkung gangsal taun, Rahmad sampun pikantuk gelar ingkang cacahipun gangsal, inggih punika kalih gelar Liga Indonésia saha tiga gelar Piala Indonésia.
Rahmad Darmawan punika naté kuliyah wonten ing Fakultas Olah Raga Keséhatan IKIP Jakarta, ingkang sapunika dados Universitas Negeri Jakarta (UNJ). Wonten ing ngriki, Rahmad Darmawan sinau babagan dhasar-dhasar ngèlmu kepelatihan ngantos pikantuk gelar gelar S1.
Kajawi punika, Rahmad ugi ndhérék kursus kepelatihan C, B saha A License AFC. Rahmad Darmawan ugi sinau wonten ing COnditioning Coach of Football ing Malaysia nalika taun 2003. Sasampunipun satunggal taun, Rahmad lajeng tindak Jerman saha ndhèrèk Internasional Coaching Coach.sepakbolaonline.com(dipunundhuh tanggal 1 Oktober 2011)

Sasampunipun medal saking Sriwijaya FC, Rahmad Darmawan sangsaya dipunremeni dados pelatih klub-klub ageng. Rahmad Darmawan punika pelatih ingkang saged nglatih Persipura saha Sriwijaya FC saéngga dados juwara Indonésia Super League. Sanajan kathah klub ingkang gadhah kepenginan supados Rahmad Darwanan dados pelatihipun, nanging Rahmad Darmawan milih dados pelatih Persija. Nalika nembé dados pelatih Persija, Rahmad Darmawan sampun mbahas ngenani juru main ingkang dados anggota Persija kanggé mangsa ngajengipun. Kajawi taksih gadhah anggota juru main lawas ingkang namanipun Firman Utina, Bambang Pamungkas, Ramadani Lestaluhu, Agus Indra, saha Ismed Sofyan, nalika samanten, Rahmad Darmawan dipunkabaraken mbeta juru main ingkang cacahipun wolu saking Laskar Wong Kito. Pemain punika kados ta Ferry Rotinsulu, Charis Yulianto, Ambrizal, Muhammad Nasuha, Ponaryo Astaman, Isnan Ali, Cristian Worabay, saha Tony Sucipto.tvbola.info (dipunundhuh tanggal 1 Oktober 2011)

 Cathetan suku 

Kategori:Lair 1966
Kategori:Wong urip
Kategori:Pelatih bal Indonésia
Kategori:Pamain Persija Jakarta
Kategori:Pamain Persikota Tangerang
Kategori:Tokoh saking Metro